Vizită neașteptată. Sute de polițiști și jandarmi au luat cu asalt terasele și cluburile.
Peste 200 de poliţişti, jandarmi, pompieri, inspectori de muncă şi medici de la DSP şi DSV au controlat terasele şi cluburile din Dolj. Aceştia au verificat dacă angajaţii localurilor şi clienţii respectă măsurile impuse prin starea de alertă. Clientul unei terase: “Timp pierdut. Nu pot să oprească nimic.".
Iulius a ieşit, seara trecută,
pentru prima dată, cu prietenii, la o terasă din Centrul Vechi al Craiovei.
Pentru că au fost mai mulţi de patru, s-au aşezat la mai multe mese. Chiar şi
aşa, distracţia le-a fost întreruptă de poliţişti şi jandarmi care i-au
legitimat şi au verificat dacă respectă măsurile de distanţare socială.Controlaţi au fost şi angajaţii localurilor, iar acolo unde ospătarii nu purtau măşti şi mănuşi sau unde erau prea mulţi clienţi la o masa, patronii au fost amendaţi."Nu mă stresează nimic. Nici măcar ce se spune…Ce e ăla, Covidu sau cum se numea, că l-am şi uitat deja de când sunt la terasă", spune Iulius."Nu vorbim numai de terase. E vorba de libertatea noastră, în sine", crede un alt client."Am început cu avertismente. S-au dat şi amenzi contravenţionale. Încă nu am dat suspendări de activităţi", spune Nicuşor Roşca, prefectul judeţului Dolj.Un client consideră că aceste controale sunt "inutile" şi "timp pierdut", pentru că "nu pot să oprească nimic".